**Ministru kabineta noteikumu projekta**

**„Grozījumi Ministru kabineta 2007.gada 20.novembra noteikumos Nr.780 „Noteikumi par kārtību, kādā izmaksājama kompensācija uz militārajām mācībām iesauktajiem rezerves karavīriem, un kompensācijas apmēru””**

**sākotnējās ietekmes novērtējuma ziņojums (anotācija)**

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums | Ministru kabineta noteikumu projekts „Grozījumi Ministru kabineta 2017.gada 20.novembra noteikumos Nr.780 „Noteikumi par kārtību, kādā izmaksājama kompensācija uz militārajām mācībām iesauktajiem rezerves karavīriem, un kompensācijas apmēru”” (turpmāk – noteikumu projekts), izstrādāts pēc Aizsardzības ministrijas un Nacionālo bruņoto spēku (turpmāk – NBS) iniciatīvas, lai rezerves karavīriem piešķirama kompensācijas apmēra aprēķināšana atbilstu spēkā esošajai kārtībai, kas nodrošinātu vienlīdzības principa ievērošanu valsts pārvaldē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.janvārī stājās spēkā grozījumi Ministru kabineta 2014.gada 26.augusta noteikumos Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – MK noteikumi Nr.509) par diferencētās mēnešalgas noteikšanu. Šie noteikumi paredz, ka četrām dienesta pakāpju kategorijām (kareivji, dižkareivji, leitnanti un virsleitnanti) ir noteikta I kategorijas mēnešalgas likme, savukārt pārējām dienesta pakāpēm atalgojumu nosaka atkarībā no piešķirtās dienesta pakāpes, izdienas un iegūtās militārās izglītības atbilstības piešķirtajai karavīra dienesta pakāpei, attiecīgi piemērojot I vai II kategorijas mēnešalgas likmes.Ministru kabineta 2007.gada 20.novembra noteikumu Nr.780 „Noteikumi par kārtību, kādā izmaksājama kompensācija uz militārajām mācībām iesauktajiem rezerves karavīriem, un kompensācijas apmēru” (turpmāk – MK noteikumi Nr.780) 2.punkts nosaka, ka: *rezerves karavīrs, kas piedalās militārajās mācībās, atkarībā no dienesta pakāpes par vienu dienu saņem kompensāciju 5% apmērā no mēneša bāzes algas, kas noteikta profesionālā dienesta karavīram ar līdzvērtīgu dienesta pakāpi*.Ņemot vērā notikušās izmaiņas karavīru atalgojuma sistēmā un I un II kategorijas mēnešalgas likmes (atkarībā no militārās izglītības atbilstības dienesta pakāpei) piemērošanu, ir nepieciešams **steidzami** veikt attiecīgus grozījumus rezerves karavīru kompensācijas aprēķināšanas kārtībā un MK noteikumos Nr.780. Izvērtējot iespēju un nepieciešamību piemērot jauno karavīru atlīdzības sistēmu rezerves karavīru kompensācijas apmēra noteikšanā, ir konstatēts, ka rezerves karavīra kompensācijas apmēram ir jābūt saistītam ar karavīra dienesta pakāpi, bet nav pamata šo kompensāciju diferencēt pēc iegūtās karjeras izglītības. Rezerves karavīra iesaukšana uz mācībām ir domāta zudušo iemaņu un zināšanu atjaunošanai, tādējādi atlīdzinot karavīra dienestu kompensācijas veidā, karavīra dienesta pienākumu izpildes kvalitāte nav tieši saistīta ar sen iegūtu karjeras izglītību. Vienkārša un saprotama kompensāciju sistēma būtu efektīvāka no administrēšanas viedokļa, kā arī viegli izprotama pašiem rezerves karavīriem. Aprēķinot rezerves karavīram izmaksājamas kompensācijas apmēru, par pamatu tiek izmantots līdzšinējais aprēķināšanas algoritms: 5% no karavīra pakāpei noteiktās mēneša bāzes algas četrām dienesta pakāpju kategorijām (kareivji, dižkareivji, leitnanti un virsleitnanti) I kategorijas mēnešalgas likmes, savukārt pārējām dienesta pakāpēm – no lielākās likmes (II kategorijas). Lai š.g. augustā uz mācībām iesaucamie rezerves karavīri saņemtu atbilstošas kompensācijas, ir nepieciešams steidzami veikt MK noteikumu grozījumus. Grozījumiem nav ietekmes uz budžetu, jo rezerves karavīru iesaukšanas un mācību izmaksas ir plānotas budžetā. |
| 3. | Projekta izstrādē iesaistītās institūcijas | Aizsardzības ministrija un NBS. |
| 4. | Cita informācija | Nav. |

|  |
| --- |
| 1. Tiesību akta projekta ietekme uz sabiedrību, tautsaimniecības attīstību un administratīvo slogu
 |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Rezerves karavīri. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projekts šo jomu neskar. |
| 3. | Administratīvo izmaksu monetārs novērtējums |  Noteikumu projekts šo jomu neskar. |
| 4. | Cita informācija |  Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | NBS |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas; funkciju un uzdevumu apjoms nepalielinās. |
| 3. | Cita informācija | Nav. |

 *Anotācijas III. – VI. sadaļa – projekts šīs jomas neskar*

Aizsardzības ministrs R. Bergmanis

Vīza: valsts sekretāra p.i. E.Palma–Jansone

21.06.2016.

595

I. Krilova

67071816, iveta.krilova@mil.lv

J. Mačis

67335088, Juris.Macis@mod.gov.lv